താനൂരില് അപകട സാധ്യത ഒഴിവായി പെട്രോള് ടാങ്കറിന്റെ ചോര്ച്ച അടച്ചു താനൂരില് അപകടത്തില്പ്പെട്ട പെട്രോള് ടാങ്കര് ലോറിയുടെ ചോര്ച്ച അടച്ചു. ഇന്ധനം മറ്റൊരു ടാങ്കറിലേക്ക് മാറ്റുന്ന നടപടി പുരോഗിക്കുകയാണ്. പൊലീസും ഫയര്യൂണിറ്റും സ്ഥലത്തുണ്ട്. അപകട സാധ്യത ഒഴിവായതായി പൊലീസ് അറിയിച്ചു. താനൂര് നഗരത്തില്വച്ചാണ് ടാങ്കര് ലോറി വൈദ്യുതി പോസ്റ്റിലിടിച്ച് അപകടമുണ്ടായത്. തുടര്ന്ന് ടാങ്കര് പൊട്ടി പെട്രോള് ചോരുകയായിരുന്നു. ഉടന് തന്നെ പൊലീസ് സ്ഥലത്തെത്തി. അപകടാവസ്ഥ ഒഴിവാക്കുന്നതിനായി റോഡില് മണ്ണിടുന്നത് തുടരുകയാണ്. മലപ്പുറത്ത് നിന്ന് ഉള്പ്പടെ വിവിധ സ്ഥലങ്ങളില് നിന്ന് ഫയര്എഞ്ചിനുകള് സംഭവ സ്ഥലത്തേക്ക് തിരിച്ചിട്ടുണ്ട്. പ്രദേശത്തെ മുഴുവന് വൈദ്യുത ബന്ധം വിച്ഛേദിച്ചിട്ടുണ്ട്. പരിസങ്ങളിലെ ആളുകളെ ഒഴിപ്പിക്കുന്ന നടപടി പുരോഗമിക്കുകയാണ്. ഈ മേഖലയിലെ കടകളെല്ലാം തന്നെ അടച്ചു. ഗതാഗതം പൂര്ണമായും നിര്ത്തിവച്ചിരിക്കുകയാണ്.